สำนักข่าวหัวเขียว : น่วมพอสมควร
พรรคอนาคตใหม่ พรรคขวัญใจคนรุ่นใหม่ กำลังป่วยเป็นโรคโลหิตจาง เพราะอดีตผู้สมัคร ส.ส.และสมาชิกพรรคแห่ไป ยื่นใบลาออกจากพรรครวดเดียว 120 คน ศึกในพรรคกำลังยุ่ง ยังเจอศึกนอกพรรครุมถล่มรอบทิศทาง,นายธนาธร จึงรุ่งเรืองกิจ, แม่ทัพใหญ่ จะถือธงโต้กระแสต้านได้นานแค่ไหนต้องติดตามต่อไปแบบวันต่อวัน,แม่ลูกจันทร์, ชี้ว่าช่วง 10 วันที่ผ่านมา พรรคอนาคตใหม่ต้องเจอข่าวร้ายรุมกระหน่ำต่อเนื่องถึง 4 ขบวน,1, การพ่ายศึกเลือกตั้งซ่อม ส.ส.เขต 5 นครปฐม แบบแพ้ขาด ทำให้จำนวน ส.ส.เขตที่มีอยู่ 31 คนหายไป 1 คน,ยังเป็นดัชนีชี้วัดกระแสพรรคอนาคตใหม่เริ่มแผ่วลง,2, การเกิด ส.ส.งูเห่าสีส้ม กล้าโหวตสวนมติพรรคอย่างเปิดเผย ชี้ให้เห็นว่าพรรคอนาคตใหม่กำลังถูกขั้วตรงข้ามเจาะยาง,3, การขัดแย้งขั้นแตกหัก ระหว่างแกนนำพรรคกับ ส.ส.เขต กรณีการคัดเลือกตัวแทนเตรียมส่งสมัครเลือกตั้งการเมืองระดับท้องถิ่น,ชี้ให้เห็นว่าการบริหารจัดการในพรรคยังลุ่มๆ ดอนๆ,4, ล่าสุดกรณีอดีต ส.ส.สอบตก 30 คน และสมาชิกพรรคเกือบ 100 คน ไปยื่นใบลาออกจากสมาชิกพรรคกับ กกต.,อ้างว่าไม่พอใจผู้บริหารพรรคที่ไม่ทำตามสัญญา,เข้าตำราข้างนอกสุกใส แต่ข้างในเป็นโพรง,ทำให้ภาพพรรคอนาคตใหม่แย่ลงไปอีกหลายกิโล,แม่ลูกจันทร์, ชี้ว่าพรรคอนาคตใหม่ตั้งแต่ชนะเลือกตั้งได้ ส.ส.มากถึง 81 คน ก็เจอวิบากกรรมตลอดทาง,นายธนาธร ได้รับเลือกตั้งเป็น ส.ส. แต่ปฏิบัติหน้าที่ ส.ส.ไม่ได้,เพราะศาลรัฐธรรมนูญห้ามเข้าไปประชุมสภาฯ,แถม นายธนาธร และแกนนำพรรคอีกหลายคนยังต้องถูกฟ้องร้องพะรุงพะรังเกือบ 20 คดี,ข้อสำคัญ พรรคอนาคตใหม่จะถูกยุบพรรคหรือไม่? ยังไม่แน่นอน,หรือถ้า นายธนาธร ถูกเช็กบิลห้ามเล่นการเมือง 5 ปี หรือ 10 ปี,พรรคอนาคตใหม่จะเป็น ตาลยอดด้วน หรือไม่? ก็ยังลูกผีลูกคน,แม่ลูกจันทร์, มองว่าปัญหาแตกแยกในพรรคอนาคตใหม่เป็นเรื่องปกติของ พรรคเกิดใหม่ที่โตเร็ว เกินไป,การตั้งพรรคก่อนลงเลือกตั้งไม่ถึงปี ทำให้สมาชิกพรรคกว่าหกหมื่นคนไม่สามารถหลอมความคิดให้รวมเป็นหนึ่งเดียว,ถ้ามองแง่ดี การแตกแยกภายในจะทำให้พรรคอนาคตใหม่ปรับลดขนาดให้เล็กลงตรงกับสภาพความจริง,เพราะการที่พรรคอนาคตใหม่ได้ ส.ส.มากถึง 81 คน เป็นอานิสงส์ที่พรรคไทยรักษาชาติถูกยุบไป,แม่ลูกจันทร์, มองว่าฐานคะแนนแท้จริงของพรรคอนาคตใหม่ไม่มากถึง 6.3 ล้านคะแนน (เท่ากับการเลือกตั้งที่ผ่านมา),และอนาคตของพรรคอนาคตใหม่ (ถ้าไม่โดนยุบพรรค) จะเป็นพรรคขนาดกลางๆ ที่มี ส.ส.ไม่เกิน 50 คน,แต่เป็นพรรคการเมืองที่แตกต่างจากพรรคการเมืองอื่นๆในสภาฯ,ความแตกต่างนี่แหละคือความสวยงามของระบอบประชาธิปไตย,ถ้าพรรคการเมืองเหมือนกันหมดทุกพรรค,ก็น่าเบื่อตายชักน่ะซีโยม.,แม่ลูกจันทร์
พรรคอนาคตใหม่ พรรคขวัญใจคนรุ่นใหม่ กำลังป่วยเป็นโรคโลหิตจาง เพราะอดีตผู้สมัคร ส.ส.และสมาชิกพรรคแห่ไป ยื่นใบลาออกจากพรรครวดเดียว 120 คน
พรรคอนาคตใหม่,อนาคตใหม่,ธนาธร จึงรุ่งเรืองกิจ,เลือกตั้ง,งูเห่า,สำนักข่าวหัวเขียว,แม่ลูกจันทร์